Schwalbenschwanz (Schmetterling)

De **Schwalbeschwanz** (*Papilio machaon*; alemanischi Näme) isch e groosse Summervogel, wo zo de Ritterfalter ghört. D Raupe werd **Rüebliraupe** gnennt. Vom Schwalbeschwanz gits meriri Underarte.

## Uussie
De Schwalbeschwanz isch en uuffälige schööne Summervogel, wo öppe 45 mm lang werd und e Spannwiiti vo 65 bis 75 mm het. Sini Flügel sind hellgeel mit ere schwarze Musterig, d Hinderflügel hend e blaue Straiffe und je ann roote Tupfe. D Hinderflügel hend je e spitze Uusloiffer.


(MHNT) Papilio machaon - Chęciny (Mazovie) - Poland - male dorsal.jpg| ♂ 
(MHNT) Papilio machaon - Chęciny (Mazovie) - Poland - male ventral.jpg| ♂   △
Papilio machaon MHNT CUT 2013 3 11 Cahors Female.jpg|♀


## Vorchoo
De Schwalbeschwanz isch i ganz Europa verbraitet, ussert uf Irland und z Schottland. Er mag Magerwise, Waide, und Gmüesgärte und isch au am Waldrand z finde. Er suugt am liebste a Hungsügler (*Trifolium pratense*), Chetteleblueme (*Taraxacum officinale*) und Tistle (*Carduus*).)

## Jooreszyklus
De Schwalbeschwanz schlüüfft im Aprile us de bruune Puppe. S Wiibli lait im Mai d Aier ainzeln uf Blätter vo Doldegwächs (*Apiaceae*). Di tagaktive Raupe schlüüffet nochere Wuche und verpuppet sich e Monet spööter. Noch drai Wuche schlüüfft di zwoot Faltergeneratio. Die isch i de Regle grösser as die erscht und hett chräftigeri Farbe. Im Augste lait die wider Aier und d Raupe verpuppet sich im September und bliibt öber de Winter a Pflanzestengel hange, bis in uusgeende Aprile ine. I warme Herbst cha sich e dritti Faltergeneratio entwickle. Puppe chönd längeri Ziit underemWasser öberlebe.

## Raupe

D Raupe vom Schwalbeschwanz haisst Rüeblbiraupe, well si sich under anderem vo Rüebli (*Daucus carota ssp. sativus*) ernäärt. Well aber de Schwalbeschwanz zo de gschützte Arte ghört, tar d Rüebliraupe nöd töödt were. Si fresst aber au anderi Doldegwächs wie Vogelnestli (*Daucus carota*), Peetterli (*Petroselinum officinale*), Chümi (*Carum carvi*) oder Fenchel (*Foeniculum vulgare*).

Di dicki Raupe werd öppe 40 mm lang, isch grüe und het uf jedem Segment e schwarz-roots Band und isch drumm recht uuffälig. Bi Gfoor strteckt si e brüünlichi Halsgable uus, wo unagneem stinkt.

## Verpuppig vonere Rüebliraupe

Datei:02 métamorphose chenille Machaon.jpg|d Verpuppig foot aa
Datei:03 Métamorphose chenille Machaon.jpg|d Huut vo de Raupe platzt
Datei:04 Métamorphose chenille Machaon.jpg|de oberi Tail vo de Pupe isch doo
|fertigi Puppe

 
## Literatur
* Günter Ebert, Erwin Rennwald (Hrsg.): Die Schmetterlinge Baden-Württembergs. Band 1. Tagfalter. 1. Allgemeiner Teil: Systematik, Taxonomie und Nomenklatur, Faunistik und Ökologie, Gefährung und Schutz, Datenverarbeitung; Spezieller Teil: Papilionidae, Pieridae, Nymphalidae. 1. Auflage. Ulmer, Stuttgart 1991, ISBN 3-8001-3451-9.
* Tom Tolman, Richard Lewington: *Die Tagfalter Europas und *Nordwestafrikas*, Franckh-Kosmos Verlags-GmbH & Co, Stuttgart 1998, ISBN 3-440-07573-7
* Hans-Josef Weidemann: *Tagfalter: beobachten, bestimmen*, Naturbuch-Verlag Augsburg 1995, ISBN 3-89440-115-X

==Weblink ==

* [http://www.lepiforum.de/cgi-bin/lepiwiki.pl?Papilio_Machaon www.lepiforum.de: Taxonomi und Foti]
* [http://www.schmetterling-raupe.de/art/machaon.htm www.schmetterling-raupe.de]
* [http://www.leps.it/indexjs.htm?SpeciesPages/PapilMacha.htm Moths and Butterflies of Europe and North Africa] (englisch)
* [http://www.naturkamera.de/insekten/schmetterlinge/schwalbenschwanz.htm *Papilio machaon'' uf naturkamera.de]
* Naturkundlichs Informationssystem
* Privati Websiite rund um dr Schwalbeschwanz
*